
Τῃίἰς 65ςς3γ ἀεαίς νν]ἴΏ ἴπε αιρωπιεπῖ οἱ ἴπθ πιαϊωΓθ ἴπεοιγ οἱ Ι μαννίρ ΜΛΠἰρεηςίείη (1989-1951) 
ἁραἰηςί ἴῃθ ροςςἱρβἰ[[ἳγ οἳ ἴπο αχἰςίθηςςθ οἵ α "ργἰναϊῖε Ιαηριαρθ”. ΤΗΐς ἰς αη αΓριπιθηϊ Ραςθά οη ἴῃθ 
ρος[ίοη ἴΠαϊ ἴπΠειοθ «8η Ὀ6 ΠΟ Ιάηρμαᾶρςθ ἴμαϊ Πας Ρ6θ6η ἱηνεηῖθα απαά υωπαθιςίοοά ὮΥ α σἰπριθ 
Ρ6ίςοη. ΙΠ αααἰίοη, Πθ εοησἰάθις ἵῖ ἱπιροςσ[ρίᾳ ἴο απσίπι[αῖςο Ιαηριᾶρε ΊΓοπι οµΓ ἴπποι 
οοηςεϊοιµςηθςς. ΙΠ ο{α6Γ ἴο µπαεΓςίαπα απα οΟοΠπΙιρΓΘῃεΠά ἴΠίς αςσιπιρίίοη, ἴπε ραϊη ἰπαῖ Πίς 
ἴποιρῃϊ Γοιοννεά υηῖ]] 6 «αΠ]θ ἵο ἴΠίς οοπε|μσίοη ννί][ ϱ6ο ργεςεηΐςα. | ννΙ[| αἰςο οχρ|αἶη ννΗΥ ἵπα 
ἁεοθρῖαηςθ Οἱ 1Πίς αγριπιεηῖ Γανίςας ἴῃα Πἰϊπεγϊίο ἰγααιτίοηαιΙγ αεορρῖθα (αγίθσίαη πιοσςι οἳ ἴῃα 
ἰηῖθγηδ[Ιγ απα ργναϊθ|γ {ογπιθά 56|{. 


Το παρόν δοκίμιο πραγματεύεται το επιχείρηµα της ώριμης θεωρίας του [μάννίς ΝΝΙιρεηςἰθἰη 
(1889-1951) ενάντια στην δυνατότητα ύπαρξης «ιδιωτικής γλώσσας». Πρόκειται για ένα 
επιχείρηµα άξονας του οποίου είναι η θέση ότι δεν µπορεί να υπάρξει µία γλὠσσα η οποία να 
έχει επινοηθεί και να κατανοείται από ένα Και µόνο πρόσωπο. Επιπλέον, θεωρεί ότι είναι 
αδύνατη η ιδιοποίηση της γλὠσσας απὀ την εσωτερική µας συνείδηση. Προκειμένου να γίνει 
αντιληπτή και κατανοητή αυτή η παραδοχή θα παρουσιασθεί η διαδροµή που ακολούθησε η 
σκέψη του μέχρι να καταλήξει σε αυτό το συμπέρασμα. Επίσης, θα εξηγηθεί γιατί η αποδοχή 
αυτού του επιχειρήματος αναθεωρεί το ως τότε παραδοσιακά αποδεκτό καρτεσιανό μοντέλο 
του εσωτερικά και ιδιωτικά συγκροτηµένου εαυτού. 


Στο πρὠιμο έργοτου ΝΝΠρεηςίαδἰη εκτίθεται η λεγόμενη «απεικονιστική θεωρία» του νοήµατος 
που αποτελεί και το θεωρητικό πυρήνα του έργου αυτού. Τόσο η γλὠσσα όσο και ο κόσμος 
έχουν παράλληλες δοµές που συνδέονται µέσω µιας απεικονιστικής σχέσης. Η γλὠσσα 
αποτελείται απὀ σύνθετες προτάσεις, οι οποίες δημιουργούνται απὀ στοιχειώδεις προτάσεις 
και αυτές µε τη σειρά τους είναι συνδυασμοί ονομάτων. Ο κόσμος κατανοείται σαν σύμπλεγμα 
γεγονότων. Είναι το ολικό γεγονός και όχι ένα καθολικό χρονικό ή ένας σωρός από αντικείμενα 
(πράγματα). Ανάλογα και η γλὠσσα είναι η ολότητα των προτάσεων και ὀχι των λέξεων και η 
βάση του νοήματος στη γλὠσσα είναι πάντοτε η πρόταση και όχι η απομονωμένη λέξη. 
Αποδίδεται λοιπόν νόηµα σε ότι λέμε µόνο εάν αυτά συνιστούν την εικόνα ενός γεγονότος 
(Βέικος, 2000, σσ. 100-2, νΝνρεηςϊείη, 1977, σσ. 7-8). 


Ο θεωρητικός άξονας της παραδοχής ενός κοινού λόγου ο οποίος διαποτίζει πλήρως την 
υποκειμενική συνείδηση καθώς και η οριοθέτηση του νοήματος κατέχει κεντρική θέση και στο 
ώριμο έργο του ΙΝΠΙρεηςϊίείη στις Φιλοσοφικές Έρευνες. Αντίθετα όμως από το πρώιμο έργο 
του τώρα αλλάζει οπτική και αποφαίνεται ότι: «Το νόηµα µιας έκφρασης είναι η χρήση της» 
(/Πιρεηςίείη, 1977, 9). Αυτή είναι η προτροπή για να επισκοπήσουµε τη χρήση ενός σημείου 
µέσα στον ευρύτερο γλωσσικό μηχανισμό. Η χρήση της ἐκφρασης παράγεται µέσα σε 
συγκεκριµένα κάθε φορά πλαίσια επικοινωνιακής πρακτικής τα οποία μεταβάλλονται ανάλογα 
µε τους υπαρκτικούς προσανατολισμούς των µετεχόντων. Πρόκειται για τις «μορφές ζωής» οι 
οποίες σύµφωνα µε τη θεωρία του ΝΙΕιρεηςϊεἰη έχουν πολλαπλές ερμηνείες. Είτε ταυτίζονται 
µε το χαρακτηριστικὀ τρόπο µε τον οποίο κάποιοι χειρίζονται µια γλώσσα, είτε µε 

συγκεκριµένα στοιχεία της συμπεριφοράς µας, είτε σηματοδοτούν ένα πολιτικὀ µόρφωμα και 
ένα τρόπο ζωής ιστορικά προσδιορισµένο. Οι µορφές ζωής επιβάλλουν στα µέλη τους µια 
γενική εικόνα του κόσμου, η οποία αντικατοπτρίζεται και εκδηλώνεται στο επίπεδο της 
γλὠσσας. Εκείνο που δικαιολογεί λοιπόν τις διάφορες χρήσεις της γλὠσσας είναι η κοινή 
µορφή ζωής που μοιραζόμαστε και που βρίσκεται πίσω από αυτές τις χρήσεις (Λ/Πἰρεηςίείη, 
1977, σ. 15, ΘΓ8γΙΙΠΡ, 2006, σ. 125). 


Επομένως, είναι φανερό ότι µια πρόταση κατανοείται µε πολλαπλούς τρόπους τόσους όσες 
µπορεί να είναι οι χρήσεις της. Κάθε φορά που µια λέξη ή πρόταση εκφέρεται δηµόσια στην 
καθημερινή ζωή, το νόημά της μεταβάλλεται. Αυτή τη διαδικασία παραγωγής κάτι νέου ο 
ἸΠιρεηςϊεἰη την ονομάζει «γλωσσικό παιχνίδι». Τα γλωσσικά παιχνίδια µπορεί να 
περιλαμβάνουν προτάσεις, θεωρίες, κανόνες, νόµους, χειρονομίες, βλέμματα, μορφασμούς 
κλπ. Καταργούν λοιπόν την αυτονομία Και την απομόνωση της γλὠσσας και την τοποθετούν 
στη ζωή. Τα γλωσσικά παιχνίδια αποτελούν τους αναρίθµητους διαφορετικούς τρόπους µε 
τους οποίους μεταχειριζόµαστε τις λέξεις. Το να καταλαβαίνουμε, λοιπόν, µια οποιαδήποτε 
πρόταση σηµαίνει ότι καταλαβαίνουμε το γλωσσικό παιχνίδι στο οποίο ανήκει (αγαγ[ίηᾳβ, 2006, 
σσ. 123-4). 


Αυτά τα καθημερινά γλωσσικά παιχνίδια στα οποία εμπλέκονται οι άνθρωποι συνδέονται µε 
σχέσεις «οικογενειακής ομοιότητας» ανάλογες µε αυτές των µελών µιας οικογένειας, τα οποία 
μοιάζουν μεταξύ τους χωρίς όµως να διαθέτουν όλα ένα κοινό χαρακτηριστικὀ. Κάθε 
υποσύστηµα κοινωνικής δραστηριότητας έχει την ιδιαίτερή του γλωσσική εμπειρία και κάποιος 
µυείται σε αυτή μαθαίνοντας κανόνες και καθοδηγούµενος τόσο µέσωτου λόγου όσο και µέσω 
της εκπαίδευσης. Άρα, ένα παιχνίδι µαθαίνεται παίζοντάς το και όχι απομνημονεύοντας 
κανόνες, οι οποίοι ανά πάσα στιγµή µπορεί να αλλάξουν. Επομένως όταν καταλαβαίνουμε µια 
γλὠσσα σηµαίνει ότι είµαστε κάτοχοι µιας τεχνικής η οποία µας βοηθά να αναγνωρίσουμε τι 
συνιστά ορθή χρήση µιας λέξης, τι ανήκει στο παιχνίδι που παίζουμε, τι είναι λάθος και τι όχι. 
Αυτό συμβαίνει γιατί «οι άνθρωποι ομοφωνούν µέσα στη γλὠσσα. Αυτό δεν είναι ομοφωνία 
στις γνώμες, αλλά στον τρόπο ζωής» (ΝΝΙΕἰρεηςίείη, 1977, σσ. 58, 119). 


Αντιλαμβανόμαστε λοιπόν ὁτι οι έννοιες του γλωσσικού παιχνιδιού και της µορφής ζωής είναι 
αλληλένδετες και αλληλοεξαρτώμενες. Για να εξασφαλισθεί η αντικειµενικότητά τους 
υπόκεινται σε δηµόσιο έλεγχο ο οποίος πραγματοποιείται µε διυποκειµενικά κριτήρια, τα 
οποία όμως δεν είναι θεωρητικά, δηλαδή ορισμένοι κανόνες που πρέπει να ασπασθούµε και 
να εφαρμόσουμε. Ο τρόπος κατανόησης τους συνδέεται όπως είδαμε µε τη λειτουργία τους 
µέσα σε συγκεκριμένες µορφές ζωής. Η γνώση των εννοιών αποτελεί δημόσιο γεγονός που 
διατυπώνεται στη γλώσσα γιατί αυτή είναι η υπεύθυνη για τη γλωσσική διατὐπωσή τους. 
Πρόκειται δηλαδή για ένα ολόκληρο σύστημα επικοινωνιακής δράσης. Επομένως, αυτή η 
δηµόσια γλὠσσα µεταλλάσσεται και µετεξελίσσεται διαρκώς σύμφωνα µε τις αλλαγές της 
πολιτιστικής εμπειρίας και καθώς καλείται να εκφράσει τις διαφορετικές κάθε φορά κοινωνικές 
εφαρμογές εμπλουτίζεται συνεχώς µε νέες νοηµατικές Φορτίσεις (Βαλλιάνος, 2000, σ. 225). 


Σε αυτό το σηµείο υπεισέρχεται ο προβληματισμός γύρω απὀ την ύπαρξη ἡ µη «ιδιωτικής 
γλὠσσας». Υπάρχει περίπτωση δηλαδή να υφίσταται µια γλώσσα ὀχι δηµόσια αλλά 
προσωπική, που να την κατέχει εξατοµικευµένα το καθένα απὀ τα υποκείμενα ξεχωριστά και 
κανείς άλλος να µην µπορεί να έχει πρόσβαση σε αυτήν και να την κατανοήσει, όπως είχε 
ισχυριστεί στο παρελθόν ο Βεςεαγίες; Σύµφωνα µε τη θεωρία αυτή, το βλέμμα στρέφεται προς 
τα έσω και η αλήθεια δεν είναι πλέον κάτι στο οποίο ο άνθρωπος μετέχει υπαρξιακά αλλά κάτι 
το οποίο παράγεται νοητικἀ. Αφετηριακή παραδοχή του καρτεσιανού μοντέλου είναι ότι τα 
περιεχόμενα της εμπειρίας δεν μπορούν να αποτελέσουν θεμέλιο για τη θεωρητική κατανόηση 

των Φυσικών νομοτελειών. Δια των αισθήσεων παράγεται µια καθαρά υποκειμενική αντίληψη 
των πραγμάτων που δεν αντιστοιχεί κατ’ ανάγκη στην πραγματικότητα καθαυτή. Η ουσία των 
πραγμάτων βρίσκεται πίσω και πέρα από τις εντυπώσεις που σχηµατίζουµε για αυτά. 
Αποκαλύπτεται µέσα απὀ µια πράξη όχι των αισθήσεων αλλά του νου. Στην αναζήτηση της 
αλήθειας, ο Βεςεαγίες χρησιμοποιεί το κυριότερο ὁὀπλο των σκεπτικιστών: την ριζική 
αμφιβολία. Με µια σειρά διαδοχικών επιθέσεων απορρίπτει σταδιακά οτιδήποτε εμπεριέχει 
έστω και την ελάχιστη αμφιβολία ώστε να καταλήξει σε µια απόλυτα βέβαιη και αναμφίβολη 
αλήθεια. Την ενιαία και θεµελιακή αλήθεια που αναζητούσε, την βεβαιότητα για το Είναι της 
συνείδησης. Η δοµή λοιπόν των όντων καθαυτών µας αποκαλύπτεται κατά τον Βεςεαγῖες µόνο 
µέσα από τη µεθοδολογική χρήση του λογικού (Βαλλιάνος, 2001, σσ. 99-102). 


Η αυτοσυγκέντρωση του νου είναι η θεµελιακή προὐπόθεση για την συνεπαγωγή των 
προτάσεων που συγκροτούν πλήρες αληθειακό σύστημα. Διατυπώνοντας ο Ὠεςεβγίες το 17ο 
αιώνα τη ρήση «Εγώ εἶμαι, εγώ υπάρχω» αναγνωρίζεται εξαρχής µια υπεροχή της εσωτερικής 
εμπειρίας ενάντια στην εξωτερική εξαιτίας της οποίας γίνεται προβληματική η γνώση του 
εξωτερικού κόσμου. Αυτή η προβληµατικότητα οδηγεί τον Ώεςεαγῖες στο τελευταίο καταφύγιο, 
στη γνώση του εσωτερικού κόσμου. Ο άνθρωπος έχει τη δυνατότητα να λαμβάνει τον εαυτό 
του ὡς αντικείµενο, να αυτοσκοπείται, να έχει δηλαδή συνείδηση του Εγώ του ὡς πηγής και 
αιτίας των πράξεώὠν του. Υπάρχει ως άνθρωπος µέσα από την καθαρή διάνοιά του και όχι µέσα 
από το σώμα του δια του οποίου εντάσσεται στην υλική τάξη. Ο Βεςεκγίες πιστεύει ότι όσο και 
αν αμφιβάλλει, απὀ το ίδιο το γεγονός ότι αμφιβάλλει σηµαίνει ότι σκέπτεται και εφόσον 
σκέπτεται σηµαίνει ότι υπάρχει. Αυτή είναι η αναγκαία αλήθεια την οποία συλλαμβάνει και 
πάνω σε αυτή µπορεί να κτίσει πλέον το φιλοσοφικό του οικοδόµηµα (ΚεΠπηγ, 2005, σσ. 167- 
172). 


Από την ίδια αφετηρία του υποκειμενικού χαρακτήρα των προκείµενων της γνώσης εφορµάται 
και ο |9εΚα6, όχι όµως πλέον µέσω των υποκειµενικών νοητικὠν καταστάσεων, δηλαδή σκέψεις, 
πεποιθήσεις, επιθυμίες κ.ά. όπως ο ὨΏεσεδγίες, αλλά µέσω των υποκειμενικών αισθητηριακών 
εντυπώσεων. Ο ΙοεΚκα ερμηνεύει το σχηματισμό των ιδεών στον νου µέσω της αισθητηριακής 
εμπειρίας, ὠστόσο όµως αποδέχεται και τον αναλογισµό του υποκειμένου στις δικές του 
νοητικές διεργασίες επεκτείνοντας αυτή την εξάρτηση και στον χώρο της γλὠσσας. Οι λέξεις 
δεν σηματοδοτούν απευθείας αντικείμενα αλλά µέσω της διαµεσολάβησης των ιδεών του νου 
σχηματίζεται το νόημα των λέξεων που σχετίζοται µε αυτά. Το μοντέλο αυτό 
επικαιροποιήθηκε απὀ τον Βιςςε[ι, καθώς εξέλιξε την ερµηνεία του ΙοεΚ6, αποδεχόμενος 
επιπλέον τη συνεισφορά της λογικής στην γλωσσική ἐκφραση. Από τη µία πλευρά θεωρεί ότι 
υπάρχουν προτάσεις που εκφράζουν υποκειμενικά-αισθητηριακά γεγονότα και από την άλλη 
ότι οι προτάσεις για τα φυσικά αντικείμενα γνωσιοθεωρητικά έπονται από τα αισθητηριακά 
δεδοµένα. Δηλαδή, οι προτάσεις για τα Φυσικά αντικείμενα ακολουθούν µετά την επεξεργασία 
όλων των σχετικών προτάσεων και εμπεριέχουν τη συσσωρευµένη εμπειρία των 
αισθητηριακών µας δεδοµένων. (Μολύβας, 2000, σσ. 51-2, 54, Βαλλιάνος, 2000, σσ. 208-9). 


Αντίστοιχα, µια ιδιωτική γλὠσσα συνδέεται µε τον τρόπο µε τον οποίο θα μπορούσαμε να 
εκφράσουμµε ιδιωτικά µας στοιχεία, στα οποία κανένας άλλος δεν µπορεί να έχει πρόσβαση εάν 
εµείς οι ἴδιοι ὡως Φορείς τους δεν εκφράσουµε. Συνεπώς, ένα άτομο θα μπορούσε να 
δημιουργήσει µια γλὠσσα προκειµένου να μιλάει στον ίδιο τον εαυτό του για την ενδόμυχη 
ζωήτου, η οποία θα ήταν απροσπέλαστη σε τρίτους και δεν θα γινόταν κατανοητή πέραν του 
οµιλητή της. Εφόσον λοιπόν είναι αποδεκτό ότι η γλὠσσα αντικατοπτρίζει την Κοινωνία στην 
οποία διάγουµε τον βίο µας, είναι αυτονόητο ότι όλοι µας ακολουθούμε τους κανόνες µόνο 
στην περίπτωση που εξασκούµαστε και μάλιστα όταν αυτή η εξάσκηση γίνεται µε τη βοήθεια 

άλλων ατόμων, τα οποία έχουν ήδη γνώση αυτών των κανόνων µέσα σε µια µορφή ζωής. 
Όμως, η ιδιωτική γλὠσσα είναι εξ ορισμού τέτοια ὡστε δεν έχει τη δυνατότητα να την 
κατανοήσει Κανένα άλλο άτομο πέραν του κατόχου της. Επομένως, κανένας δεν µπορεί να 
εκπαιδεύσει τον άλλο στη χρήση της ιδιωτικής γλὠσσας. Και αν τελικά συνέβαινε να υπάρξει 
µια ιδιωτική γλὠσσα, τι νόηµα θα είχε η ὐπαρξή της εφόσον το άτοµο που την κατασκεύασε 
για τον εαυτό του δεν θα μπορούσε πραγματικά να «επικοινωνήσει» µε τους γύρωτου, χωρίς 
να ερμηνεύσει και να ακολουθήσει τους παραπάνω κανόνες; 


Ο ΝΝΠιρεηςῖείη µε το επιχείρηµά του κατά της ύπαρξης ιδιωτικής γλὠσσας θεωρεί τον όλο 
προβληματισμό µια πλάνη. Μια υποτιθέμενη ιδιωτική γλὠσσα δεν µπορεί να θεωρηθεί ως 
ιδιωτική γιατί ακολουθείται απὀ τους γλωσσικούς κανόνες που αναφέρονται στη χρήση των 
λέξεων για τη δηµόσια εκφορά τους, εφόσον η γλὠσσα είναι άµεσα συνδεδεμένη µε την 
κανονικότητά της. Εάν ακολουθούσαµε έναν κανόνα µε ιδιωτικὀ προσωπικό τρόπο δεν θα 
υπήρχε τρόπος να διευκρινίσουµε «το να νοµίζουµε τι ακολουθούμε τον κανόνα» από «το να 
τον ακολουθούμε στην πραγματικότητα». Εάν όµως θεωρήσουμε ότι ακολουθώντας έναν 
κανόνα εµπλεκόµαστε σε µια πρακτική, σε µια εξάσκηση, τότε έχουµε βρει έναν τρόπο για να 
λύσουμε το παραπάνω δίλημμα. Το να ακολουθούμε τον κανόνα ισοδυναμεί µε το να 
συμμορφωνόμαστε και να εναρμονιζόµαστε µε µια πρακτική εντός µιας µορφής ζωής, δηλαδή 
να ενεργούµε µε έναν γενικά αποδεκτό και αναγνωρισμένο τρόπο. Μπορούμε λοιπόν να 
εισέλθουµε στις πρακτικές της γλὠσσας µόνο µέσα απὀ την εξάσκηση εντός του παραπάνω 
συγκεκριμένου πλαισίου (Βαλλιάνος, 2000, σ. 225, αΓαγΙΙΠΡ, 2006, σσ. 128-9). 


Το πεδίο αναφοράς αυτού του επιχειρήματος έγκειται στις αναφορές ή περιγραφές όλων 
εκείνων των Ψυχολογικών καταστάσεων που οὐσιαστικά διαδραματίζονται ιδιωτικά, 
εσωτερικά. Οι ψυχολογικές έννοιες σε πρὠτο πρόσωπο, όπως για παράδειγµα η έκφραση 
«πονάω», αποτελούν µέρος της συμπεριφοράς ενός προσώπου, η οποία συμβαίνει εσωτερικά 
εκδηλώνεται όµως εξωτερικά µε εκφράσεις πόνου, γογγυσμού και μορφασμού. Δηλαδή όταν 
χρησιμοποιούμε την λέξη «πόνος» αντί για την χαρακτηριστική κραυγή βασιζόµαστε σε µια 
Φυσική σχέση η οποία κυρίως µας εξασφαλίζει ότι χρησιμοποιούμε τη λέξη σωστά. Επομένως ο 
«πόνος» είναι µια έννοια και µια ἐκφραση που µαθαίνεται και υποκαθιστά τις πρωτόγονες 
εκφράσεις. Έτσι όλες οι «εσωτερικές» καταστάσεις έχουν και πρέπει να έχουν εξωτερικά 
κριτήρια τα οποία διέπονται απὀ κανόνες χρήσης που έχουν απὀ κοινού συμφωνηθεί μεταξύ 
όλων εκείνων που συμμετέχουν στη µορφή ζωής και στα γλωσσικά παιχνίδια. Δεν είναι δυνατό 
να υπάρχει ἑνα σύνολο κανόνων για τις ψυχολογικές διατυπώσεις σε τρίτο πρόσωπο και ένα 
άλλο σε πρὠτο πρόσωπο. (ΚΕΠΗΥ, 2005, σσ. 364-5, αΓαγΙίΠΡ, 2006, σσ. 129-133). 


Έτσι λοιπόν κάθε έννοια αναστοχασμού ή αυτοσκόπησης και αυτογνωσίας κρίνεται ως λογικώς 
ασυνάρτητη, επειδή δεν υφίσταται ένας ανεξάρτητος κριτής, ο οποίος αποστασιοποιηµένα θα 
αποφασίσει αν γίνεται σωστά η χρήση των εννοιών. Επομένως, κάθε προσπάθεια του Εγώ να 
αναπτύξει µια γλὠσσα που θα ισχύει µόνο για τον εαυτό του και µια προνομιακή εποπτεία του 
«εσωτερικού» του, όπου ενδοσκοπούµενο θα ανακαλύπτει αληθείς και βέβαιες αλήθειες, 
καταρρέει. Η χρήση της γλὠσσας δεν µπορεί να νοηθεί ως εμπειρική εφαρµογή ενός α ρηίοΓί 
λογικού κανόνα. Ο κανόνας κατανοείται πάντοτε α ροϊεΓἰογ µε την παρακολούθηση των 
πρακτικών ενεργειών µέσα στις οποίες λειτουργεί. Δεν µορφοποιείται στο εσωτερικό κάποιας 
συνείδησης συλλογικής ή ατομικής. Δεν υπάρχει δηλαδή κάποιο εσωτερικό καθαρό πρότυπο 
που να παρουσιάζει τον κανόνα που πρέπει να μάθουμε και να ακολουθήσουμε προκειµένου 
να παίξουμε το παιχνίδι. Η γλὠσσα δεν 'βγαίνει απὀ µέσα µας', ούτως ειπείν, ως ἐκφραση 
εσωγενών εμπειριών και συναισθημάτων. Είναι εξ ορισμού ένα δηµόσιο σύστημα, µια 
συλλογική πραγματικότητα που ενσωματώνει το μεμονωμένο Εγώ σε ένα πλέγμα λόγων που 

υφίστανται ανεξάρτητα απὀ αυτό. Δεν υφίσταται συνείδηση έξω απὀ τις συγκεκριμένες 
κοινωνικές και επικοινωνιακές πράξεις των ατόμων γιατί αυτές λαμβάνουν πάντοτε χώρα µέσα 
σε ένα δεδομένο πλαίσιο σηµασιών και παραδοχών. Με τη θεωρία αυτή του ΝΝΙΗρεηςϊείη 
καταρρίπτεται λοιπόν το έως τότε παραδοσιακά αποδεκτό καρτεσιανό μοντέλο του εσωτερικά 
και ιδιωτικἀ συγκροτηµένου εαυτού, αν βέβαια μπορούμε να μιλήσουμε για πλάνη µιας 
παραδοχής που εκφράστηκε απὀ ένα Φιλόσοφο πριν από τρεις αιώνες. Ο ΝΝΙΙρεηςϊθίη 
απέδειξε ότι ακόµα και για τις πλέον προσωπικές και πνευματικές σκέψεις µας 
χρησιμοποιούμε ως µέσο µια γλὠσσα η οποία δεν µπορεί να αποκοπεί απὀ τη δηµόσια και 
σωματική της έκφραση (Βαλλιάνος, 2000, σ. 226). 


Σε Κάθε περίπτωση λοιπόν ο συλλογισμός περί ύπαρξης ή µη ιδιωτικής γλώσσας μοιάζει 
αδιέξοδος. Και µόνο η ιδέα της ιδιωτικής γλὠσσας μοιάζει ακατανόητη. Η γλὠσσα επινοήθηκε 
απὀ τον άνθρωπο για να εξυπηρετήσει την επικοινωνία του µε τους άλλους ανθρώπους. Η 
επικοινωνία µε τον ίδιο µας το εαυτό είναι α-νόητη καθώς εμείς ήδη «γνωρίζουμε» τα πάντα 
για µας. Εκείνο που θα μπορούσε να έχει νόηµα θα ήταν η ύπαρξη µιας γλὠσσας µε την οποία 
να έχουµε τη δυνατότητα να εκφράσουµε και να εξωτερικεύσουµε αυτά που ήδη γνωρίζουμε' 
για τον εαυτό µας. Να δώσουμε στους άλλους να καταλάβουν τους φόβους µας, τις επιθυμίες 
μας, τις χαρές και τις λύπες µας, την ηθική µας. Όμως η ίδια η γλὠσσα µάς περιορίζει και θέτει 
ανυπέρβλητα όρια. Όλα αυτά είναι άρρητα, καθώς η γλὠσσα δημιουργήθηκε για να µας 
συνδέσει µε τον εξωτερικό κόσµο ως φορέας νοημάτων. 


Τελικά, χτίζοντας µια Φιλοσοφία σχετικά µε εκείνα που είναι «ρητά» (µε εκείνα δηλαδή που 
μπορούν να λεχθούν) έχουµε επιτύχει ελάχιστα πράγματα. Αδυνατούµε να εκφρασθούµε για 
τα ωραιότερα και πολυτιµότερα πράγματα στη ζωή µας. Για τα πιο ουσιώδη που θα 
επιθυμούσε να κατακτήσει το πνεύμα µας. Για αυτά που πραγματικά αξίζει να ζούμε. Το 
τραγικό, λοιπὀν, συμπέρασμα του ΝΠΙἰρεηςίείη, όπως το εξέφρασε στο πρὠιμο έργο του αλλά 
δεν το αμφισβήτησε ποτέ, είναι ότι ακριβώς για αυτά µάς είναι ακατόρθωτο να μιλήσουμε. Τα 
πιο αξιόλογα είναι εκείνα που µένουν έξω από τον γλωσσαναλυτικό λογισμό. Γιατί «το νόηµα 
του κόσμου είναι αναγκαστικά έξω απὀ τον κόσµο [...] µέσα στον κόσµο δεν υφίσταται καμία 
αξία -και εάν υφίστατο, δεν θα είχε αξία» (Βαλλιάνος, 2000, σ. 219). 

